
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 328 

13 Φεβρουάριου 2014 


ΑΠΟΦΑΣΕΙ Σ 

Αριθ. Δ10Β1027032ΕΞ2014/1033 

Απευθείας παραχώρηση, με αντάλλαγμα, του δικαιώ¬ 
ματος απλής χρήσης αιγιαλού, παραλίας, όχθης και 
παρόχθιας ζώνης μεγάλων λιμνών και πλεύσιμων πο¬ 
ταμών, στους Οργανισμούς Τοπικής Αυτοδιοίκησης 
(Ο.Τ.Α.) Α' βαθμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του ν. 2971/2001 (285 Α') «Αιγιαλός, πα¬ 
ραλία και άλλες διατάξεις» και ειδικότερα τις διατάξεις 
των άρθρων 2,13,15 και 31 αυτού, ως ισχύουν. 

2. Τις διατάξεις του άρθρου 30 και επομένων του Δ/ 
τος της 11/12-11-1929 (399 Α') «Περί Διοικήσεως Δημοσίων 
Κτημάτων». 

3. Τις διατάξεις του άρθρου 7 του π.δ. 23/2000 (18 Α'). 

4. Τις διατάξεις του π.δ. 551/1988 (259 Α') «Οργάνωση 
Νομαρχιών - Οργάνωση Οικονομικών Υπηρεσιών». 

5. Τις διατάξεις του π.δ. 86/2012 (141 Α') «Διορισμός 
Υπουργών, Αναπληρωτών Υπουργών και Υφυπουργών». 

6. Το π.δ. 90/2012 (14 Α') περί «Διορισμού του Ιωάννη Στουρ- 
νάρα του Αθανασίου στη θέση του Υπουργού Οικονομικών». 

7. Την υπ’ αριθ. Δ6Α 1104503 ΕΞ/2011 (1670 Β') απόφαση 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης και Οικονομικών περί «Εναρξης λει¬ 
τουργίας της Γενικής Γραμματείας Δημόσιας Περιουσίας». 

8. Την υπ’ αριθ. 1052758/1451/Β0010/10-4-2012 κοινή 
απόφαση των Υπουργών Οικονομικών και Εσωτερικών 
(Β' 1411). 

9. Την αναγκαιότητα ενιαίας, πειθαρχημένης και απο¬ 
τελεσματικής διαχείρισης, αλλά και προστασίας των 
κοινόχρηστων χώρων του αιγιαλού, παραλίας, όχθης 
και παρόχθιας ζώνης μεγάλων λιμνών και πλεύσιμων 
ποταμών και καλύτερης αξιοποίησής τους. 

10. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Παραχώρηση δικαιώματος απλής χρήσης 

Παραχωρείται απευθείας και με το αντάλλαγμα που 
ορίζεται στο άρθρο 6 της παρούσας στους Οργανι¬ 


σμούς Τοπικής Αυτοδιοίκησης (Ο.Τ.Α.) Α' Βαθμού της 
χώρας, το δικαίωμα της απλής χρήσης των κοινοχρή¬ 
στων χώρων αιγιαλού, παραλίας, όχθης και παρόχθιας 
ζώνης μεγάλων λιμνών και πλεύσιμων ποταμών, που 
βρίσκονται στα όρια της διοικητικής τους περιφέρειας. 

Το δικαίωμα αυτό μπορεί να μεταβιβαστεί ολικά ή 
μερικά από κάθε Ο.Τ.Α. σε υφιστάμενη δημοτική ανώνυ¬ 
μη εταιρία του άρθρου 266 του ν.3463/2006, μετά από 
σχετική τροποποίηση του καταστατικού της, εφόσον 
δεν περιλαμβάνεται στους σκοπούς της και η άσκηση 
της εν λόγω δραστηριότητας. 

Ειδικά για τις παραλίες και τις παρόχθιες ζώνες, το 
δικαίωμα απλής χρήσης παραχωρείται εφόσον έχει συ- 
ντελεσθεί η προβλεπόμενη από τις διατάξεις των παρ. 
2 και 3 του άρθρου 7 του ν.2971/2001 απαλλοτρίωση ή 
έχουν αυτές αποκτήσει τον κοινόχρηστο χαρακτήρα 
τους με άλλο τρόπο. 

Αρθρο 2 

Σκοπός παραχώρησης 

Η παραχώρηση του προηγούμενου άρθρου γίνεται 
αποκλειστικά για την άσκηση δραστηριοτήτων που εξυ¬ 
πηρετούν τους λουσμένους ή την αναψυχή του κοινού 
(όπως εκμίσθωση θαλασσίων μέσων αναψυχής, ξαπλω¬ 
στρών, ομπρελών, τραπέζιών και καθισμάτων, λειτουρ¬ 
γία τροχήλατου - αυτοκινούμενου ή μη - αναψυκτηρίου 
κ.λπ.). Η άσκηση άλλης δραστηριότητας επιφέρει τις κυ¬ 
ρώσεις του άρθρου 13 της παρούσας και της εκάστοτε 
ισχύουσας νομοθεσίας για τον αιγιαλό και την παραλία, 
την όχθη και την παρόχθια ζώνη μεγάλων λιμνών και 
πλεύσιμων ποταμών. 

Άρθρο 3 

Χρόνος παραχώρησης -Έναρξη ισχύος 

Η παραχώρηση του άρθρου 1 αρχίζει από την δημο¬ 
σίευση της παρούσας απόφασης στην Εφημερίδα της 
Κυβερνήσεως και ισχύει μέχρι 31-12-2014. 

Άρθρο 4 

Εξαιρούμενοι από την παραχώρηση χώροι 

Εξαιρούνται από την παραχώρηση του άρθρου 1 οι 
κοινόχρηστοι χώροι: 

α. Όταν η διαχείρισή τους ανήκει σε άλλους φορείς 
πλην του Υπουργείου Οικονομικών (Λιμενικά Ταμεία, 
Οργανισμούς Λιμένων, Ε.Τ.Α.Δ. ΑΈ. κ.λ.). 








4272 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Όταν υφίστανται νόμιμες παραχωρήσεις βάσει των 
διατάξεων του άρθρου 14 του ν.2971/2001 σε εμπορικές 
επιχειρήσεις που εκμεταλλεύονται χύδην φορτία, σε βι¬ 
ομηχανικές, βιοτεχνικές, ξενοδοχειακές, μεταλλευτικές, 
λατομικές, αλιευτικές επιχειρήσεις και υδατοκαλλιέρ¬ 
γειες, είτε βάσει ενοχικής σχέσης αυτών με το Δημόσιο 
είτε βάσει μονομερούς πράξεως του Δημοσίου. 

γ. Όταν επ’ αυτών υπάρχουν εγκαταστάσεις που εξυ¬ 
πηρετούν σκοπούς Εθνικής Αμυνας και Ασφάλειας ή έχει 
ανασταλεί ο κοινόχρηστος χαρακτήρας τους. 

δ. Όταν έχουν εκτελεσθεί σε αυτούς έργα άνευ αδείας 
ή καθ’ υπέρβαση αυτής. 

Στη περίπτωση που έχει υποβληθεί αίτημα νομιμοποί¬ 
ησης των ανωτέρω έργων κατά την διαδικασία και τις 
προϋποθέσεις του άρθρου 27, του ν.2971/01 όπως ισχύει, 
είναι δυνατή η παραχώρηση κατά την διαδικασία της 
παρούσης, εφόσον πριν την παραχώρηση της χρήσης 
προσκομίζεται από τον Δήμο στην οικεία Κτηματική 
Υπηρεσία βεβαίωση τεχνικής υπηρεσίας, είτε του ιδίου, 
είτε της οικείας Περιφέρειας, περί της ασφάλειας της 
χρήσης των έργων αυτών, ως έχουν. 

ε. Όταν οι γεωμορφολογικές συνθήκες δεν το επι¬ 
τρέπουν (π.χ. βραχώδεις - απόκρημνες ακτές) ή τίθεται 
θέμα ασφάλειας και υγείας των λουσμένων. 

στ. Όταν το εύρος του αιγιαλού ή της όχθης είναι μι¬ 
κρότερο των έξι (6) μέτρων, με εξαίρεση την περίπτωση 
της παρ. (α), του άρθρου 9, της παρούσας απόφασης. 

Αρθρο 5 

Παραχώρηση απλής χρήσης αιγιαλού, 
παραλίας, όχθης και παρόχθιας ζώνης, 
που τελούν υπό καθεστώς ειδικής προστασίας 

Για την παραχώρηση του δικαιώματος απλής χρήσης 
χώρων αιγιαλού, παραλίας, όχθης και παρόχθιας ζώνης, 
που τελούν υπό καθεστώς ειδικής προστασίας (κηρυγ¬ 
μένοι αρχαιολογικοί χώροι, μνημεία και ιστορικοί τόποι, 
προστατευόμενες περιοχές και ευπαθή οικοσυστήματα) 
εφαρμόζονται οι ειδικές διατάξεις που διέπουν το κα¬ 
θεστώς αυτών και παραχωρούνται κατόπιν σύμφωνης 
γνώμης των αρμοδίων κατά περίπτωση Υπουργών. 

Αρθρο 6 
Αντάλλαγμα 

Η παραχώρηση του άρθρου 1 γίνεται έναντι ανταλ¬ 
λάγματος το οποίο ορίζεται σε ποσοστό 20% επί των 
ακαθαρίστων εσόδων που πραγματοποιεί ο οικείος 
φορέας του ίδιου άρθρου από την άσκηση των δρα¬ 
στηριοτήτων του άρθρου 2 της παρούσας απόφασης 
στους κοινόχρηστους χώρους. 

Γ ια το σκοπό είσπραξης του ανταλλάγματος οι Ορ¬ 
γανισμοί Τοπικής Αυτοδιοίκησης κοινοποιούν τους 
απολογισμούς τους εντός ενός μηνός από την έγκρισή 
τους στην οικεία Κτηματική Υπηρεσία. Σε περίπτωση 
που το εν λόγω δικαίωμα έχει μεταβιβαστεί σε υφιστά¬ 
μενη δημοτική ανώνυμη εταιρία του άρθρου 266 του 
ν.3463/2006, στην οικεία Κτηματική Υπηρεσία κοινοποι¬ 
είται ο ισολογισμός της εταιρίας αυτής. 

Η Κτηματική Υπηρεσία, στη συνέχεια, φροντίζει άμεσα 
για την σύνταξη σχετικού Χρηματικού καταλόγου με 
τα ποσά του ανταλλάγματος και τον αποστέλλει για 
βεβαίωση στην αρμόδια Δημόσια Οικονομική Υπηρεσία 
(Δ.Ο.Υ.). 


Σε περίπτωση μη συμμόρφωσης με την παραπάνω 
υποχρέωση, η Κτηματική Υπηρεσία φροντίζει για την 
εξασφάλιση των απολογισμών των Οργανισμών Τοπι¬ 
κής Αυτοδιοίκησης από το Ελεγκτικό Συνέδριο και των 
ισολογισμών των δημοτικών ανωνύμων εταιρειών και 
συντάσσει άμεσα σχετικούς χρηματικούς καταλόγους 
με τα ποσά που προκύπτουν εις βάρος των υπόχρεων, 
τους οποίους επίσης, αποστέλλει προς βεβαίωση στην 
αρμόδια Δημόσια Οικονομική Υπηρεσία (Δ.Ο.Υ.). Επιπλέ¬ 
ον θέτει σε εφαρμογή τις διατάξεις του εδαφίου β', του 
άρθρου 13 της παρούσας. 

Εφόσον το δικαίωμα έχει μεταβιβαστεί από τους Ο.Τ.Α. 
Α' βαθμού σε τρίτους, το αντάλλαγμα ορίζεται σε πο¬ 
σοστό 20% επί του συμφωνηθέντος μισθώματος, το 
οποίο καταβάλλεται από τους τρίτους με τη διαδικασία 
που ορίζεται στο άρθρο 10 της παρούσας απόφασης. 

Για την μεταβίβαση του δικαιώματος παραχώρησης 
της απλής χρήσης των κοινοχρήστων χώρων αιγιαλού, 
παραλίας, όχθης και παρόχθιας ζώνης μεγάλων λιμνών 
και πλεύσιμων ποταμών από Ο.Τ.Α. σε επιχείρηση του 
άρθρου 1 της παρούσας, απαγορεύεται η καταβολή 
οποιουδήποτε ανταλλάγματος. 

Αρθρο 7 

Υποχρεώσεις Ο.Τ.Α. 

Απαγορεύεται οποιαδήποτε επέμβαση που αλλοιώνει 
τη φυσική μορφολογία και τα βιοτικά στοιχεία των χώ¬ 
ρων αιγιαλού, παραλίας, όχθης και παρόχθιας ζώνης, 
καθώς και τον κοινόχρηστο χαρακτήρα αυτών. 

Λαμβανομένων υπόψη των διατάξεων των άρθρων 
2 και 13 του ν.2971/2001, επιτρέπονται, αποκλειστικά 
προς διευκόλυνση της πρόσβασης και κυκλοφορίας 
των λουσμένων και για την ασφάλεια αυτών κατά την 
παραμονή τους εντός των προαναφερθέντων κοινο¬ 
χρήστων χώρων, κατασκευές μη μόνιμου χαρακτήρα 
που περιοριστικά προβλέπονται στο συνημμένο ΠΑ¬ 
ΡΑΡΤΗΜΑ «ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΩΝ - 
ΔΙΑΜΟΡΦΩΣΕΩΝ ΓΙΑ ΑΠΛΗ ΧΡΗΣΗ ΕΝΤΟΣ ΑΙΓΙΑΛΟΥ 
ΠΑΡΑΛΙΑΣ - ΠΕΡΙΟΡΙΣΜΟΙ - ΣΥΣΤΑΣΕΙΣ» το οποίο απο¬ 
τελεί αναπόσπαστο μέρος της παρούσας. 

Οι Ο.Τ.Α. έχουν την υποχρέωση να μεριμνούν για τον 
καθημερινό καθαρισμό των κοινοχρήστων χώρων, την 
τοποθέτηση καλαίσθητων δοχείων απορριμμάτων και 
γενικά για την εξασφάλιση της καθαριότητας και της 
αισθητικής του χώρου της ακτής και του περιβάλλο¬ 
ντος χώρου. 

Σε περίπτωση λουτρικής εγκατάστασης, κατά την 
έννοια του άρθρου 1 περίπτωση β' του π.δ. 23/2000 
(18 Α') οι Ο.Τ.Α. υποχρεούνται να τηρούν τα οριζόμενα 
στις διατάξεις του άρθρου 7 του ως άνω π.δ. για πρόσλη¬ 
ψη ναυαγοσωστών, τοποθέτηση κατάλληλων παρατηρη¬ 
τηρίων ναυαγοσωστών και γενικώς για τη λήψη μέτρων 
προστασίας και ασφάλειας των λουσμένων, των εργαζο¬ 
μένων και όσων γενικά κινούνται στους χώρους αυτούς. 

Οι Ο.Τ.Α., μέσω των εντεταλμένων οργάνων τους 
έχουν υποχρέωση, σε κάθε περίπτωση που διαπιστώ¬ 
νουν καταπατήσεις ή αυθαίρετες επεμβάσεις επί των 
κοινοχρήστων χώρων, να ενημερώνουν άμεσα τις κατά 
τόπους αρμόδιες Κτηματικές Υπηρεσίες, προκειμένου 
αυτές να προβαίνουν στη λήψη μέτρων προστασίας, 
σύμφωνα με τα προβλεπόμενα στην κείμενη νομοθεσία. 

Σε περίπτωση μεταβίβασης του δικαιώματος παρα¬ 
χώρησης της απλής χρήσης των κοινοχρήστων χώρων 

από Ο.Τ.Α. Α' βαθμού σε επιχείρηση του άρθρου 1 της 
παρούσας, αυτή καθίσταται συνυπεύθυνη στις ανωτέρω 
υποχρεώσεις. 

Άρθρο 8 

Έγκριση της περαιτέρω μεταβίβασης του δικαιώματος 
παραχώρησης από τους Ο.Τ.Α. προς τρίτους 

Εγκρίνεται η περαιτέρω μεταβίβαση του δικαιώματος 
απλής χρήσης από τους Ο.Τ.Α. Α' Βαθμού προς τρίτους, 
με σύναψη σύμβασης μίσθωσης, έναντι ανταλλάγματος, 
για την άσκηση των δραστηριοτήτων του άρθρου 2 της 
παρούσας, με τους όρους και τις προϋποθέσεις που 
τίθενται στο επόμενο άρθρο. 

Η συμβατικά οριζόμενη διάρκεια της μίσθωσης δεν 
μπορεί να υπερβαίνει τα χρονικά όρια ισχύος της πα¬ 
ρούσας απόφασης. 

Οι τρίτοι στους οποίους μεταβιβάζεται το δικαίωμα 
απλής χρήσης δυνάμει σύμβασης μίσθωσης με τους 
Ο.Τ.Α. Α' βαθμού υπόκεινται στις υποχρεώσεις αυτών. 

Με την επιφύλαξη των ειδικότερων διατάξεων της 
παρούσας, για τη μεταβίβαση του δικαιώματος εκμετάλ¬ 
λευσης από τους Ο.Τ.Α. Α' βαθμού σε τρίτους κατόπιν 
δημοπρασίας, εφαρμόζεται η κείμενη νομοθεσία περί 
εκμίσθωσης ακινήτων των δήμων. 

Άρθρο 9 

Προϋποθέσεις μεταβίβασης του δικαιώματος απλής 
χρήσης από τους Ο.Τ.Α. προς τρίτους 

Με την επιφύλαξη των διατάξεων των παρ. 2 και 4 
του άρθρου 13 του ν.2971/2001, η μεταβίβαση του δικαι¬ 
ώματος απλής χρήσης από τους Ο.Τ.Α. Α' Βαθμού προς 
τρίτους, διενεργείται υπό τους ακόλουθους όρους και 
προϋποθέσεις: 

α) Στους έχοντες δικαίωμα να αιτηθούν την παραχώ¬ 
ρηση άνευ δημοπρασίας σύμφωνα με την παρ. 4 του 
άρθρου 13 του ν.2971/2001 (όμοροι) το δικαίωμα αυτό 
παραχωρείται κατά προτεραιότητα έναντι οποιουδή- 
ποτε άλλου, ακόμα και των φορέων του άρθρου 1, για 
τον έμπροσθεν της άσκησης της δραστηριότητάς τους 
κοινόχρηστο χώρο.'Εμπροσθεν χώρος νοείται ο χώρος 
που ορίζεται από τις δυο νοητές γραμμές που εκκινούν 
από τα όρια του προσώπου της επιχείρησης και κατα¬ 
λήγουν κάθετα στην ακτή. 

β) Δεν υποβαθμίζεται το περιβάλλον από την άσκηση 
της δραστηριότητας. 

γ) Η μέγιστη κάλυψη χρήσης δεν υπερβαίνει το 50% 
του παραχωρούμενου χώρου, προκειμένου να υπάρχουν 
οριζόντιοι και κάθετοι διάδρομοι τουλάχιστον ενός (1) 
μέτρου και ελεύθερη λωρίδα κατά μήκος της ακτής, 
πλάτους τουλάχιστον τριών (3) μέτρων από την ακτο¬ 
γραμμή, για την ελεύθερη κίνηση των λουσμένων και 
την αποφυγή ατυχημάτων. 

Στους κοινόχρηστους χώρους που παραχωρούνται 
σύμφωνα με την ανωτέρω (α) παράγραφο και υπό την 
προϋπόθεση της ρητής σχετικής αναφοράς στο μισθω¬ 
τήριο συμβόλαιο, δύναται να τοποθετηθεί αρθρωτό ξύ¬ 
λινο δάπεδο σε ποσοστό επιφάνειας 50% της μέγιστης 
επιτρεπόμενης κάλυψης, για την ανάπτυξη τραπεζοκα- 
θισμάτων, όταν η άδεια λειτουργίας της επιχείρησης 
το επιτρέπει. 

Στη περίπτωση αυτή το συνολικό αντάλλαγμα χρήσης 
προσαυξάνεται κατά 20%. 


δ) Ο περιορισμός του β' εδαφίου της παρ. 3 του άρ¬ 
θρου 13 του ν.2971/2001 των πεντακοσίων (500) τετρα¬ 
γωνικών μέτρων για κάθε παραχώρηση δεν ισχύει για 
τις όμορες ξενοδοχειακές επιχειρήσεις. 

ε) Ο περιορισμός του γ' εδαφίου της παρ. 3 του άρ¬ 
θρου 13 του ν.2971/2001 των εκατό (100) μέτρων ισχύει 
και για τις περιπτώσεις που η απλή χρήση ασκείται από 
τους ίδιους τους φορείς του άρθρου 1 της παρούσας. 

στ) Στους μη δικαιούχους απευθείας παραχώρησης 
εκ των διατάξεων του νόμου η μεταβίβαση του δικαι¬ 
ώματος της απλής χρήσης γίνεται αποκλειστικά και 
μόνο κατόπιν δημοπρασίας, σύμφωνα με τα οριζόμενα 
στο επόμενο άρθρο. 

ζ) Απαγορεύεται η καθοιονδήποτε τρόπο περαιτέρω 
υπεκμίσθωση των κοινοχρήστων χώρων από τους μι¬ 
σθωτές. 

η) Απαγορεύεται η παραμονή του μισθωτή στους 
κοινόχρηστους χώρους μετά τη λήξη, με οποιοδήποτε 
τρόπο, της μισθωτικής σχέσης. 

Άρθρο 10 

Διαδικασία και όροι μεταβίβασης 
του δικαιώματος απλής χρήσης προς τρίτους 

Η μεταβίβαση του δικαιώματος απλής χρήσης από 
τους Ο.Τ.Α. Α' βαθμού προς τρίτους διενεργείται με 
τη σύναψη έγγραφης σύμβασης μίσθωσης. Το μισθω¬ 
τήριο συμβόλαιο συντάσσεται σε τρία (3) αντίγραφα 
που υπογράφονται από τα συμβαλλόμενα μέρη, αφού 
καταβληθεί από το μισθωτή ποσοστό 20% επί του συ¬ 
νολικού μισθώματος υπέρ του Ελληνικού Δημοσίου και 
ποσοστό τουλάχιστον 30%, επίσης, επί του συνολικού 
μισθώματος στον Ο.Τ.Α.. 

Στο μισθωτήριο συμβόλαιο προσδιορίζονται σαφώς 
τα στοιχεία του μισθωτή, η διάρκεια της μίσθωσης, 
η θέση και το εμβαδόν του κοινοχρήστου χώρου που 
παραχωρείται, η ιδιότητά του (αιγιαλός, παραλία κ.λ.), 
το είδος της χρήσης και το καταβλητέο αντάλλαγμα. 
Ο χώρος αυτός αποτυπώνεται με επιμέλεια του Δήμου 
και χωρίς καμία οικονομική επιβάρυνση του αντισυμ¬ 
βαλλομένου σε επισυναπτόμενο στο μισθωτήριο: ί) σε 
υπόβαθρο ορθοφωτοχάρτη από την εφαρμογή «ΟΡΕΝ» 
της Κτηματολόγιο Α.Ε. («ελεύθερη θέαση ορθοφωτο- 
χαρτών») όπου δεν υφίσταται καθορισμένος αιγιαλός, 
μ) σε απόσπασμα του τοπογραφικού διαγράμματος κα¬ 
θορισμού, όπου αυτός υφίσταται.. 

Με την επιφύλαξη των οριζομένων στο δεύτερο εδά¬ 
φιο της παρ. 4 του άρθρου 13 του ν.2971/2001 που αφορά 
στα Τουριστικά Δημόσια Κτήματα, το μισθωτικό αντάλ¬ 
λαγμα προσδιορίζεται με βάση τις μισθωτικές συνθήκες 
της περιοχής ή βάσει του άρθρου 22 του ν.2238/1994 
(151 Α'). Απαγορεύεται ο καθορισμός ανταλλάγματος με 
βάση τα τεμάχια των ομπρελών και των καθισμάτων, 
όπως και ο συμψηφισμός του ανταλλάγματος με την 
οποιαδήποτε παροχή υπηρεσιών από τον μισθωτή προς 
τον Ο.Τ.Α. 

Στις περιπτώσεις μεταβίβασης του δικαιώματος απλής 
χρήσης χωρίς δημοπρασία, ακολουθείται η εξής δια¬ 
δικασία: 

Τρεις τουλάχιστον εργάσιμες ημέρες πριν την υπο¬ 
γραφή της σύμβασης μίσθωσης, ο οικείος Δήμος 
αποστέλλει εγγράφως με κάθε πρόσφορο μέσο (π.χ. 
τηλεομοιοτυπία, θ-πιαίΙ κ.λπ.) στην αρμόδια Κτηματι¬ 
κή Υπηρεσία αντίγραφο σχεδίου του προς υπογραφή 

μισθωτηρίου συνοδευόμενου από το υπόβαθρο ή το 
απόσπασμα του εδαφίου β', της παραγράφου β', του 
παρόντος άρθρου. 

Ο Προϊστάμενος της Κτηματικής Υπηρεσίας υποχρε- 
ούται να ενημερώσει εντός 7 εργασίμων ημερών από 
τη λήψη του σχεδίου, τον οικείο Ο.Τ.Α. εγγράφως με 
κάθε πρόσφορο μέσο (π.χ. τηλεομοιοτυπία, ο-πιαίΙ κλπ), 
εάν συμφωνεί με το περιεχόμενο του μισθωτηρίου. 
Παρερχομένης άπρακτης της ανωτέρω προθεσμίας, 
τεκμαίρεται η σύμφωνη γνώμη του Προϊσταμένου της 
Κτηματικής Υπηρεσίας. 

Αν ο Προϊστάμενος της Κτηματικής Υπηρεσίας δι¬ 
απιστώνει ότι δεν πληρούνται οι προϋποθέσεις της 
κείμενης νομοθεσίας περί αιγιαλού και της παρούσας 
απόφασης, υποδεικνύει στον οικείο Ο.Τ.Α. είτε να από- 
σχει από τη σύναψη της μίσθωσης, εφόσον δεν είναι 
δυνατή η μίσθωση του συγκεκριμένου κοινόχρηστου 
χώρου, είτε να προβεί στην αναπροσαρμογή οποιου- 
δήποτε όρου της μισθωτικής σύμβασης, που κρίνει ότι 
αντίκειται στις ανωτέρω διατάξεις, συμπεριλαμβανο- 
μένης της αναπροσαρμογής του ορισθέντος μισθώ¬ 
ματος, εφόσον αυτό είναι χαμηλότερο ή υψηλότερο 
από εκείνο που ανταποκρίνεται στις μισθωτικές αξίες 
της περιοχής. 

Το έγγραφο με το οποίο εκφράζεται η σύμφωνη γνώ¬ 
μη του Προϊσταμένου της Κτηματικής Υπηρεσίας ή οι 
τυχόν υποδείξεις αυτού κατά τα ανωτέρω, συνοδευόμε- 
νο από οίκοθεν σημείωμά του σχετικά με το ύψος του 
προς καταβολή από τον μισθωτή υπέρ του Δημοσίου 
ποσοστού 20% επί του τελικού μισθώματος, προσαρ- 
τάται στο οριστικό μισθωτήριο συμβόλαιο. 

Σε περίπτωση που η σύμφωνη γνώμη τεκμαίρεται 
λόγω παρέλευσης άπρακτης της προθεσμίας των 7 
εργάσιμων ημερών, το ανωτέρω οίκοθεν σημείωμα απο- 
στέλλεται από τον Προϊστάμενο εντός των επόμενων 
δύο ημερολογιακών ημερών που έπονται της λήξης της 
προθεσμίας αυτής. 

Ο οικείος Ο.Τ.Α., επί ποινή ακυρότητας της μισθωτι¬ 
κής σύμβασης, οφείλει να ενσωματώσει στο οριστικό 
σχέδιο αυτής, τις υποδεικνυόμενες τροποποιήσεις του 
Προϊσταμένου της Κτηματικής, καθώς και τον αριθμό δι¬ 
πλοτύπου είσπραξης του ποσοστού υπέρ του Δημοσίου. 

Το οριστικό σχέδιο του μισθωτηρίου συμβολαίου, υπο¬ 
γεγραμμένο από τον οικείο Δήμο και τον μισθωτή, απο- 
στέλλεται στον Προϊστάμενο της Κτηματικής Υπηρεσίας 
σε τρία (3) αντίγραφα, προς προσυπογραφή από αυτόν, 
συνοδευόμενα από το πρωτότυπο διπλότυπο είσπραξης 
για την απόδειξη καταβολής του οφειλόμενου ποσού 
υπέρ του Δημοσίου, στην αρμόδια Δ.Ο.Υ. 

Στις περιπτώσεις μεταβίβασης του δικαιώματος απλής 
χρήσης με δημοπρασία, ακολουθείται η εξής διαδικασία: 

Τρεις τουλάχιστον εργάσιμες ημέρες πριν την κατά 
νόμο δημοσίευση της προκήρυξης της Δημοπρασίας, 
ο οικείος Δήμος αποστέλλει εγγράφως με κάθε πρό¬ 
σφορο μέσο (π.χ. τηλεομοιοτυπία, θ-πιαίΙ κ.λ.π.) στην 
αρμόδια Κτηματική Υπηρεσία αντίγραφο σχεδίου της 
προκήρυξης της Δημοπρασίας, συνοδευόμενο από το 
υπόβαθρο ή το απόσπασμα του εδαφίου β', της παρα¬ 
γράφου β', του παρόντος άρθρου. 

Ο Προϊστάμενος της Κτηματικής Υπηρεσίας υποχρε- 
ούται να ενημερώσει εντός 7 εργασίμων ημερών από 
τη λήψη της προκήρυξης τον οικείο Ο.Τ.Α. εγγράφως 
με κάθε πρόσφορο μέσο (π.χ. τηλεομοιοτυπία, θ-πιείΙ 


κ,λπ.) εάν το περιεχόμενο της προκήρυξης συμφωνεί 
με την κείμενη νομοθεσία περί αιγιαλού και της πα¬ 
ρούσας απόφασης. Παρερχομένης άπρακτης της ανω¬ 
τέρω προθεσμίας, τεκμαίρεται η σύμφωνη γνώμη του 
Προϊσταμένου της Κτηματικής Υπηρεσίας ως προς το 
περιεχόμενο της προκήρυξης. 

Αν ο Προϊστάμενος της Κτηματικής Υπηρεσίας διαπι¬ 
στώνει ότι δεν πληρούνται οι προϋποθέσεις της κείμε¬ 
νης νομοθεσίας περί αιγιαλού και της παρούσας απόφα¬ 
σης, υποδεικνύει στον οικείο Ο.Τ.Α. είτε να απόσχει από 
τη διενέργεια δημοπρασίας, εφόσον δεν είναι δυνατή η 
μίσθωση του συγκεκριμένου κοινόχρηστου χώρου, είτε 
να προβεί στην αναπροσαρμογή οποιουδήποτε όρου 
της προκήρυξης, που κρίνει ότι αντίκειται στις ανωτέρω 
διατάξεις, συμπεριλαμβανομένης της αναπροσαρμογής 
της τιμής εκκίνησης, εφόσον αυτή είναι χαμηλότερη ή 
υψηλότερη από εκείνη που ανταποκρίνεται στις μισθω¬ 
τικές αξίες της περιοχής. 

Μετά την ολοκλήρωση της διαδικασίας της δημοπρα¬ 
σίας, ο Δήμος ενημερώνει με κάθε πρόσφορο μέσο τον 
Προϊστάμενο της Κτηματικής Υπηρεσίας για το ύψος 
του τελικώς επιτευχθέντος μισθώματος και τα στοι¬ 
χεία του πλειοδότη, προκειμένου αυτός να εκδώσει και 
να του αποστείλει, με κάθε πρόσφορο μέσο, οίκοθεν 
σημείωμά του σχετικά με το ύψος του προς καταβολή 
από τον μισθωτή υπέρ του Δημοσίου ποσοστού 20% 
επί του μισθώματος. 

Στη συνέχεια, ο Δήμος αποστέλλει στην οικεία Κτημα¬ 
τική Υπηρεσία αντίγραφο του Πρακτικού Κατακύρωσης 
της Δημοπρασίας και το συναφθέν, σε εκτέλεση του 
Πρακτικού, μισθωτήριο συμβόλαιο με τον πλειοδότη, 
σε τρία (3) αντίγραφα προς προσυπογραφή αυτών από 
τον Προϊστάμενο, συνοδευόμενα από το πρωτότυπο 
διπλότυπο είσπραξης για την απόδειξη καταβολής του 
οφειλόμενου ποσοστού υπέρ του Δημοσίου. Στο μισθω¬ 
τήριο συμβόλαιο πρέπει να έχουν ενσωματωθεί, επί 
ποινή ακυρότητας της μισθωτικής σύμβασης, οι τυχόν 
υποδείξεις του Προϊσταμένου της Κτηματικής Υπηρε¬ 
σίας, σύμφωνα με τα προαναφερθέντα καθώς και να 
αναγράφεται, επί ποινή ακυρότητας της σύμβασης, ο 
αριθμός του διπλοτύπου είσπραξης του ποσοστού υπέρ 
του Δημοσίου. 

Τόσο στην περίπτωση της απευθείας παραχώρησης, 
όσο και στην περίπτωση της δημοπρασίας, αμέσως μετά 
την υπογραφή του μισθωτηρίου συμβολαίου μεταξύ του 
Δήμου και του μισθωτή, ο τελευταίος έχει δικαίωμα να 
εγκατασταθεί στον παραχωρούμενο κοινόχρηστο χώρο. 

Σε περίπτωση μη τελικής συνυπογραφής του μισθω¬ 
τηρίου από τον Προϊστάμενο της Κτηματικής Υπηρε¬ 
σίας, λόγω μη τήρησης των υποδειχθεισών από αυτόν 
τροποποιήσεων ή μη συναποστολής μαζί με τα τρία (3) 
αντίγραφα της μισθωτικής σύμβασης του πρωτοτύπου 
διπλοτύπου είσπραξης, το μισθωτήριο συμβόλαιο είναι 
άκυρο και ο μισθωτής υποχρεούται να αποχωρήσει από 
τον κοινόχρηστο χώρο, χωρίς καμία αξίωση αποζημίω¬ 
σης έναντι του Δημοσίου. 

Μετά τη λήξη της μίσθωσης δεν επιτρέπεται η παρα¬ 
μονή του μισθωτή στον παραχωρηθέντα χώρο. 

Σε περίπτωση μη συμμόρφωσης επί των ανωτέρω, 
οι αρμόδιες Κτηματικές Υπηρεσίες υποχρεούνται να 
λαμβάνουν άμεσα τα προβλεπόμενα από την κείμενη 
νομοθεσία μέτρα προστασίας της κοινόχρηστης Δη¬ 
μόσιας Περιουσίας. 

Οι Κτηματικές Υπηρεσίες τηρούν αρχείο στο οποίο θα 
καταγράφεται το σύνολο των εκμισθούμενων στην περι¬ 
οχή αρμοδιότητας τους κοινόχρηστων χώρων, βάσει των 
προσκομιζόμενων μισθωτηρίων συμβολαίων και των συνο- 
δευόντων αυτά ορθοφωτοχαρτών και λοιπών στοιχείων. 

Αρθρο 11 

Πρόσθετοι όροι και προϋποθέσεις 
για τους εκμεταλλευτές κοντινών. 

Στους χώρους για τους οποίους παραχωρείται το 
δικαίωμα της απλής χρήσης επιτρέπεται η τοποθέτηση 
τροχήλατων κοντινών -αυτοκινούμενων ή μη- εφοδια¬ 
σμένων με κατάλληλη άδεια λειτουργίας και σύμφωνα 
με τις προδιαγραφές της παραγράφου Α, της υπ’ αριθ. 
Υ1γ/Γ.Π/οικ.71459/30-7-2013 εγκυκλίου του Υπουργείου 
Υγείας. Ο μέγιστος χώρος που δύναται να μισθωθεί 
γι’ αυτή τη χρήση δεν μπορεί να υπερβαίνει τα 30 τ.μ.. 
Στον χώρο αυτό μπορεί να τοποθετηθεί αρθρωτό ξύλι¬ 
νο δάπεδο και σκιάδα για την αναμονή του κοινού, σε 
ποσοστό 70% του μισθωμένου χώρου. 

Οι καντίνες πρέπει να απέχουν τουλάχιστον εκατό 
(100) μέτρα από εγκατεστημένες επιχειρήσεις (ξενο¬ 
δοχεία, κέντρα αναψυχής κλπ.). Για τις παραχωρήσεις 
αυτές δεν ισχύουν οι διατάξεις περί υπαίθριου εμπορίου. 

Αρθρο 12 

Λήψη μέτρων προστασίας 

Το Δημόσιο, ως κύριος και διαχειριστής των κοινοχρή¬ 
στων χώρων αιγιαλού, παραλίας, όχθης και παρόχθιας 
ζώνης μεγάλων λιμνών και πλεύσιμων ποταμών, διατηρεί 
το δικαίωμα για την προστασία τους, καθώς και όλες 
τις ερευνητικές και ελεγκτικές αρμοδιότητές του, που 
προβλέπονται από την κείμενη νομοθεσία (Δ/γμα 11/ 
12-11-1929, ν.263/1968, ν.2971/2001 κ.λ.) και ασκούνται από 
τις κατά τόπους αρμόδιες Κτηματικές Υπηρεσίες. 

Αρθρο 13 

Ανάκληση παραχώρησης 

Η παραχώρηση υπόκειται πάντοτε σε μονομερή ανά¬ 
κληση από το Δημόσιο για λόγους δημοσίου συμφέρο¬ 
ντος, εθνικής άμυνας, δημόσιας τάξης και ασφάλειας, 
προστασίας αρχαίων, του περιβάλλοντος ή της δημό¬ 
σιας υγείας, αλλά και για λόγους κατασκευής λιμενικών 
έργων. 

Με την επιφύλαξη λοιπών κυρώσεων που προβλέ- 
πονται από την εκάστοτε ισχύουσα νομοθεσία, η μη 
τήρηση των όρων και των προϋποθέσεων που τίθενται 
με την παρούσα απόφαση, συνεπάγεται την υποχρέωση 
του Ο.Τ.Α. να αποδώσει στο Δημόσιο το 30% του αναλο- 
γούντος στον Ο.Τ.Α. μισθώματος, επιφυλασσομένων των 
διατάξεων της κείμενης νομοθεσίας περί προστασίας 
των Δημοσίων Κτημάτων. 

Αρθρο 14 
Τελικές διατάξεις 

Η απόφαση αυτή δεν υποκαθιστά τυχόν άδειες άλλων 
αρχών ή υπηρεσιών ή φορέων όπου απαιτούνται κάθε 
φορά για την άσκηση δραστηριοτήτων στους κοινό¬ 
χρηστους χώρους για τους οποίους παραχωρήθηκε το 
δικαίωμα της απλής χρήσης. 

Διατηρείται σε ισχύ, ως αναπόσπαστο συμπλήρωμα 
της παρούσας η κοινή υπουργική απόφαση 1052758/1451/ 
Β0010/10-04-2012 (1411 Β'). 


Όλες οι απευθείας μεταβιβάσεις του δικαιώματος 
απλής χρήσης κοινοχρήστων χώρων, σύμφωνα με τις 
διατάξεις της παρούσας, θα πρέπει να έχουν ολοκλη¬ 
ρωθεί από τους ΟΤΑ έως και την 31η Μάίου 2014. 

Από την 1η Ιουνίου 2014 οι συμβάσεις απευθείας παρα¬ 
χώρησης, θα συνάπτονται μόνο από την οικεία Κτημα¬ 
τική Υπηρεσία και τους ενδιαφερομένους, με ποσοστό 
ανταλλάγματος 50% υπέρ του Δημοσίου και 50% υπέρ 
του οικείου Ο.Τ.Α.. 

Στις περιπτώσεις αυτές οι αιτούντες απευθείας πα¬ 
ραχώρηση, υποβάλλουν αίτηση στην οικεία Κτηματική 
Υπηρεσία συνοδευόμενη από το υπόβαθρο ή το από¬ 
σπασμα του εδαφίου β', της παραγράφου β', του άρ¬ 
θρου 10 της παρούσης. 

Η Κτηματική Υπηρεσία ελέγχει την συνδρομή των 
προϋποθέσεων για την απευθείας παραχώρηση. 

Σε περίπτωση που αυτές συντρέχουν, εκδίδει οίκοθεν 
σημείωμα για την καταβολή από τον αιτούντα ποσοστού 
50% επί του μισθώματος, που έχει κρίνει εφαρμοστέο 
ο Προϊστάμενος της Κτηματικής Υπηρεσίας. 

Μετά την προσκόμιση του αποδεικτικού πληρωμής 
από τον αιτούντα, συνάπτεται μεταξύ αυτού και της οι¬ 
κείας Κτηματικής Υπηρεσίας το μισθωτήριο συμβόλαιο, 
μετά την υπογραφή του οποίου ο μισθωτής δικαιούται 
να εγκατασταθεί στον παραχωρηθέντα κοινόχρηστο 
χώρο. 

Το μισθωτήριο κοινοποιείται από την Κτηματική Υπη¬ 
ρεσία στον οικείο Δήμο, για ενημέρωση και την είσπρα¬ 
ξη, του αναλογούντος σε αυτόν, ποσοστού 50% επί του 
ορισθέντος μισθώματος. 


ΠΑΡΑΡΤΗΜΑ 

«ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΩΝ- 
ΔΙΑΜΟΡΦΩΣΕΩΝ ΓΙΑ ΑΠΛΗ ΧΡΗΣΗ ΕΝΤΟΣ 

ΑΙΓΙΑΛΟΥ ΠΑΡΑΛΙΑΣ - ΠΕΡΙΟΡΙΣΜΟΙ - ΣΥΣΤΑΣΕΙΣ» 

(Άρθρο 13 ΤΟΥ Ν. 2971/2001) 

1. ΕΠΙΤΡΕΠΟΜΕΝΕΣ ΧΡΗΣΕΙΣ 

Η παραχώρηση της απλής χρήσης αιγιαλού, παρα¬ 
λίας, όχθης και παρόχθιας ζώνης μεγάλων λιμνών και 
πλεύσιμων ποταμών (Αρθρο 13 ΤΟΥ Ν. 2971/2001), στους 
Οργανισμούς Τοπικής Αυτοδιοίκησης Α' Βαθμού γίνεται 
για την άσκηση δραστηριοτήτων που εξυπηρετούν τους 
λουσμένους ή την αναψυχή του κοινού (όπως εκμίσθω- 
ση θαλάσσιων μέσων αναψυχής, ανακλίντρων (ξαπλω¬ 
στρών), ομπρελών, τραπέζιών, καθισμάτων, λειτουργία 
τροχήλατου αυτοκινούμενου ή μη αναψυκτηρίου κ.λπ.) 

Στην περίπτωση εκμίσθωσης θαλασσίων μέσων ανα¬ 
ψυχής, επιτρέπεται η χρήση ειδικής σκηνής τύπου κιόσκι 
(μη σταθερής κατασκευής) για τοποθέτηση σωστικών 
μέσων (ατομικών σωσιβίων, κλπ.) επιφάνειας έως 5 τ.μ., 
εντός του παραχωρούμενου χώρου. 

Απαγορεύεται οποιαδήποτε κατασκευή, που συνδέε¬ 
ται μόνιμα με το έδαφος (π.χ. πάκτωση με σκυρόδεμα, 
τσιμεντοστρώσεις, επιχωματώσεις, κλπ.). 

Απαγορεύεται η χρήση για ελεύθερη κατασκήνωση 
ή για λειτουργία κάμπινγκ (Ν.2160/93). Απαγορεύεται 
η τοποθέτηση σκηνών και η στάθμευση τροχόσπιτων, 
αυτοκινούμενων, αυτοκινήτων κ.λπ. 

Σε κάθε περίπτωση παραχώρησης απλής χρήσης του 
κοινόχρηστου χώρου αιγιαλού-παραλίας εφαρμόζονται 
οι ελάχιστες δυνατές διαμορφώσεις ώστε να διατηρεί- 

ται η μορφολογία των ακτών και η ακεραιότητα της 
ακτογραμμής. Δεν επιτρέπονται επιχωματώσεις ή άλλες 
διαμορφώσεις με τη χρήση μηχανημάτων πέραν του 
κοσκινίσματος με στόχο τον καθαρισμό της άμμου. 

2. ΠΡΟΣΒΑΣΙΜΟΤΗΤΑ - ΠΡΟΣΠΕΛΑΣΙΜΟΤΗΤΑ - ΣΗ¬ 
ΜΑΝΣΗ 

Με την επιφύλαξη της υποχρεωτικής τοποθέτησης 
διαδρόμου πρόσβασης προς την ακτογραμμή, σύμφω¬ 
να με τις προβλέψεις της κοινής υπουργικής απόφα¬ 
σης 1052758/1451/Β0010/10-4-2012 για την εξυπηρέτηση 
των ΑμεΑ, στους παραχωρούμενους χώρους σε ακτές, 
επιτρέπεται η τοποθέτηση διαδρόμων πρόσβασης το¬ 
ποθετημένων τόσο παράλληλα όσο και κάθετα στην 
ακτή, πλάτους μέχρι 0,80μ., στο επίπεδο της άμμου ή 
ελάχιστα εκατοστά πάνω από αυτή (για λόγους οριζο- 
ντίωσης της επιφάνειας βάδισης). 

Για μήκος παραχωρούμενης επιφάνειας μέχρι 30 μ. 
επιτρέπεται η τοποθέτηση δύο (2) διαδρόμων πρόσβα¬ 
σης στο θαλάσσιο μέτωπο (εγκάρσιες διαβάσεις) ανά 
παραχωρούμενη επιφάνεια αιγιαλού-παραλίας, ενώ για 
μήκος παραχωρούμενης επιφάνειας που υπερβαίνει τα 
30μ. επιτρέπεται η τοποθέτηση περισσότερων διαδρό¬ 
μων με αναλογία ενός διαδρόμου ανά 20 επί πλέον 
μέτρα μήκους παραχωρούμενης έκτασης. 

Γ ια την κυκλοφορία παράλληλα με την ακτή επιτρέ¬ 
πεται επίσης η τοποθέτηση ενός (1) διαδρόμου παράλ¬ 
ληλα με την ακτή ανά δύο σειρές ομπρελών, που θα 
συνδέεται εγκάρσια με τους κάθετους προς την ακτή 
διαδρόμους. 

3. ΦΥΤΕΥΣΗ 

Η προστασία, φροντίδα και συντήρηση του υφιστα¬ 
μένου πρασίνου αποτελεί από κοινού υποχρέωση του 
αρμόδιου Ο.Τ.Α. και του επιχειρηματία που έχει την 
εκμετάλλευση του χώρου. 

4. ΑΡΧΕΣ - ΠΡΟΔΙΑΓΡΑΦΕΣ ΧΡΗΣΗΣ ΥΛΙΚΩΝ 

Στις κατασκευές-διαμορφώσεις εντός του παραχωρη- 
θέντος χώρου για τοποθέτηση ομπρελών, ανακλίντρων 
(ξαπλωστρών) και τραπέζιών θα πρέπει να χρησιμο¬ 
ποιούνται κατά το δυνατόν φυσικά υλικά φιλικά και 
εναρμονισμένα με το περιβάλλον χωρίς εξεζητημένους 
χρωματισμούς. Τέτοια υλικά είναι αυτά που συνήθως 
εμπεριέχουν καθόλου ή ελάχιστη επεξεργασία και η 
χρήση τους δεν συνεισφέρει στην κατασπατάληση ορυ¬ 
κτών πόρων. 

Παραδείγματα υλικών ανάλογα με το αντικείμενο δί¬ 
νονται στη συνέχεια: 

• Ομπρέλες: Ξύλινος ιστός από εμποτισμένο ξύλο, 
σκελετός από εμποτισμένο ξύλο εναλλακτικά από ανο¬ 
ξείδωτο ή γαλβανισμένο χάλυβα ή αλουμίνιο. Επικάλυψη 
από ύφασμα, ξύλο, ΡαΙΙαπ, πλεκτά φύκια, ξερά φύλλα, 
χόρτα, ψάθα, πλεγμένο καλάμι. 

• Αφαιρούμενες σκιάδες: Ενιαίες κατασκευές από τα 
προαναφερόμενα υλικά, με δυνατότητα χειροκίνητου 
μηχανισμού, μέγιστης επιφάνειας 20 τ.μ. και μέχρι το 
30% της επιφάνειας κάλυψης, π.χ. για παραχωρούμενη 
επιφάνεια 500 τ.μ.: (500τ.μ. χ 50%) χ 30% = 75 τ.μ. (τρεις 
σκιάδες των 20 τ.μ. και μία των 15 τ.μ.) 

• Ξαπλώστρες: Οι ξαπλώστρες μπορεί να είναι στα¬ 
θερές ή ανακλινόμενες, ξύλινες, μεταλλικές (αλουμινίου) 
ή πλαστικές, σταθερές ή τροχήλατες. Επενδύονται με 
ύφασμα και μπορεί να διαθέτουν υφασμάτινα μαξιλάρια. 

• Τραπεζάκια: Τα τραπεζάκια ορθογώνια ή κυκλικά συμπλη¬ 
ρώνουν τη συνηθισμένη διάταξη-σετ (ξαπλώστρα+τραπεζάκι- 


ομπρέλα+ξαπλώστρα). Μπορεί να είναι ξύλινα, μεταλλικά 
(γαλβανισμένου χάλυβα ή αλουμινίου) ή πλαστικά. 

• Διάδρομοι πρόσβασης: Γ ια την κατασκευή τους προ- 
τιμάται η χρήση υδατοπερατών και θερμοαπωθητικών 
ψυχρών υλικών με αντιολισθηρή επιφάνεια. Κατάλλη¬ 
λα υλικά είναι το εμποτισμένο ξύλο στερεωμένο πάνω 
σε ξύλινα δοκάρια. Τα ξύλινα στοιχεία τοποθετούνται 
ελεύθερα ή ενώνονται μεταξύ τους με ειδικούς μεταλ¬ 
λικούς συνδέσμους από ανοξείδωτο ή γαλβανισμένο 
χάλυβα. Αποκλείεται η χρήση σκυροδέματος, ασφάλ¬ 
του, κοινών πλακιδίων δαπέδου, ενώ επιτρέπεται (υπό 
προϋποθέσεις) η τοποθέτηση τοπικής πέτρας πάνω σε 
άμμο χωρίς τη χρήση συνδετικού υλικού. 

• Αρθρωτό (κουμπωτό) ξύλινο δάπεδο: (όπου προβλέ- 
πεται). Συνίσταται από επί μέρους τεμάχια μέγιστης 
επιφάνειας ενός (1) τ.μ., από ξύλα εμποτισμένης ξυλείας 
κατεργασμένα ή ακατέργαστα, πάνω σε ξύλινα δοκάρια 
χωρίς μόνιμη στήριξη, που ενδείκνυνται για χρήση κοντά 
στη θάλασσα και με μέγιστο ύψος δέκα (10) εκατοστών. 
Τα τεμάχια αυτά κουμπώνουν μεταξύ τους, ή μπορούν 
να συνδέονται μεταξύ τους μέσω ειδικών μεταλλικών 
συνδέσμων από ανοξείδωτο ή γαλβανισμένο χάλυβα. 

• Χειρολισθήρες - κουπαστές: (όπου απαιτείται, για 
εξυπηρέτηση ΑμεΑ). 

Από ξύλο εμποτισμένης ξυλείας κατεργασμένο ή 
ακατέργαστο ή ανοξείδωτο χάλυβα 316, υλικό που εν- 
δείκνυται για χρήση κοντά στη θάλασσα. Από το ίδιο 
υλικό κατασκευάζονται και οι μεταλλικοί σκελετοί των 
λυόμενων κατασκευών για την είσοδο και έξοδο από το 
νερό των ΑμεΑ. Εναλλακτικά μπορεί να χρησιμοποιηθεί 
γαλβανισμένος χάλυβας με δύο στρώσεις και τελική 
στρώση από πολυεστερική βαφή που απαιτεί όμως και 
τακτική συντήρηση. 

5. ΦΩΤΙΣΜΟΣ - ΗΧΗΤΙΚΕΣ ΕΓΚΑΤΑΣΤΑΣΕΙΣ 
Επιτρέπεται μόνον χαμηλός και περιορισμένος φωτι¬ 
σμός στο απολύτως αναγκαίο για λόγους ασφαλείας και 
καθοδήγησης, ώστε να μην αλλοιώνεται η σχέση με τη 
φύση. Τοποθετούνται φωτιστικά σώματα που παρέχουν 
διάχυτο φωτισμό και έχουν τέτοια διαμόρφωση ώστε 
να εμποδίζεται ο σχηματισμός φωτεινής δέσμης που 
θα μπορούσε να αποπροσανατολίσει ζώα, να ενοχλήσει 
επισκέπτες και περίοικους καθώς και πλωτά μέσα. Σε 
περίπτωση που ο φωτισμός εξασφαλίζεται από φωτιστι¬ 
κά σώματα σε ιστούς αυτοί τοποθετούνται εκτός των 
ορίων των διαμορφωμένων διαδρόμων κυκλοφορίας. Οι 
καλωδιώσεις φθάνουν στα φωτιστικά σημεία συνήθως 
υποδαπέδια (προστατευμένα εντός μεταλλικών στεγα¬ 
νών σωληνώσεων-καναλιών) είτε κατ’ εξαίρεση εναέρια 
πάντα με ασφαλή, καλαίσθητο και συντεταγμένο τρό¬ 
πο. Συνιστάται η ηλεκτροδότηση με χαμηλή τάση για 
λόγους ασφαλείας. 

Απαγορεύεται η τοποθέτηση ηχητικών συστημάτων 
στο δημόσιο χώρο. Η παραγόμενη στάθμη θορύβου από 
μουσική ή σχετικές χρήσεις οφείλει να μην ξεπερνάει 
τα 50 ντεσιμπέλ σε οποιοδήποτε σημείο της παραχω¬ 
ρούμενης επιφάνειας. 

6. ΠΕΡΙΟΡΙΣΜΟΙ ΚΑΤΑΛΗΨΗΣ ΠΑΡΑΧΩΡΗΘΕΙΣΑΣ ΖΩ¬ 
ΝΗΣ ΑΙΓΙΑΛΟΥ - ΠΑΡΑΛΙΑΣ 

Στους κοινόχρηστους χώρους αιγιαλού και παραλίας, 
που παραχωρούνται για να τοποθετηθούν ομπρέλες 
και ανάκλιντρα (ξαπλώστρες), ως «σετ» νοείται ο συν¬ 
δυασμός 1 ομπρέλα με τραπεζάκι και 2 ξαπλώστρες 
τοποθετημένες εκατέρωθεν. 

Για τις ανάγκες των υπολογισμών προβλέπεται ότι ένα 
τέτοιο τυπικό σετ καταλαμβάνει κατ’ ελάχιστον επιφάνεια 
5,0 τ.μ. (ξαπλώστρα+ομπρέλα-τραπεζάκι+ξαπλώστρα). 

Το εμβαδόν που καταλαμβάνουν τα συνολικά τοποθε¬ 
τούμενα «σετ» δεν μπορεί να είναι μεγαλύτερο από το 
50% της επιφάνειας που έχει συνολικά παραχωρηθεί. 

Μεταξύ της πρώτης σειράς σετ ανακλίντρων-ομπρε- 
λών και ακτογραμμής θα πρέπει να παραμένει ακάλυ¬ 
πτος διάδρομος υποχρεωτικού πλάτους 3,0μ, ο οποίος 
θα διευκολύνει την ελεύθερη κυκλοφορία των λουσμέ¬ 
νων παράλληλα με τη θάλασσα, (ελάχιστη απόσταση 
μεταξύ θάλασσας και κοντινότερης ξαπλώστρας 3,0 μ). 

Κατά τη διάρκεια παραχώρησης τόσο οι ομπρέλες, 
όσο και τα ανάκλιντρα (ξαπλώστρες) δύνανται να πα¬ 
ραμένουν ανοικτά για όλο το εικοσιτετράωρο. Μετά τη 
λήξη της περιόδου χρήσης τόσο τα ανάκλιντρα (ξαπλώ¬ 
στρες), όσο και ομπρέλες και τα λοιπά είδη αναψυχής 
(θαλάσσια ποδήλατα, κανό κλπ.) απομακρύνονται από 
το χώρο του αιγιαλού, παραλίας κλπ. 

Επίσης στις περιπτώσεις παραχώρησης αιγιαλού, 
παραλίας κλπ. σε όμορες επιχειρήσεις υγειονομικού 
ενδιαφέροντος, επιτρέπεται η τοποθέτηση τραπέζιών 
και καθισμάτων. Οι δικαιούχοι της παραχώρησης δύ- 
νανται να διατηρούν τα τραπέζια και καθίσματα στον 
παραχωρούμενο χώρο καθ’ όλο το εικοσιτετράωρο, 
πλην όμως διατεταγμένα κατά τέτοιο τρόπο που να 
μην παρεμποδίζεται η κυκλοφορία των διερχομένων. 

7. ΕΔΡΑΣΗ ΚΑΤΑΣΚΕΥΩΝ, ΣΤΕΡΕΩΣΗ, ΠΑΚΤΩΣΗ 

Επιτρεπόμενοι τρόποι σύνδεσης των κινητών κατα¬ 
σκευών επί του αιγιαλού και της παραλίας (ομπρε¬ 


λών, αφαιρούμενων σκιαδιών, κλπ.) είναι εκείνοι που 
δεν αλλοιώνουν τη φυσική μορφολογία τους και 
δεν ενέχουν χαρακτηριστικά μόνιμης σύνδεσης με 
το έδαφος. Στο πλαίσιο αυτό, οι ανωτέρω κινητές 
κατασκευές συνδέονται με το έδαφος με διατάξεις 
προσωρινής στήριξης ή έδρασης (απλής έμπηξης - 
πάκτωσης π.χ. τύπου ανεστραμμένου Τ, χωρίς σκυ¬ 
ρόδεμα) με σκοπό την εξασφάλιση της ασφάλειας 
των λουσμένων λόγω καιρικών συνθηκών (ανέμων) 
και με τέτοιο τρόπο ώστε να είναι δυνατή η χωρίς 
ιδιαίτερη προσπάθεια άμεση αποξήλωση, μετακίνηση 
ή μεταφορά τους. 

Μετά το πέρας της περιόδου χρήσης οι διατάξεις 
έδρασης (βάσεις, εμπήξεις - πακτώσεις, κλπ.) θα πρέ¬ 
πει να αποκαλύπτονται και να αφαιρούνται χωρίς να 
παραμένουν εγκιβωτισμένες στην άμμο σε αναμονή της 
επόμενης περιόδου. 

ΑΘΗΝΑ, Ιανουάριος 2014 

Συνημμένα: Παράρτημα «Τεχνικές Προδιαγραφές Κα¬ 
τασκευών - Διαμορφώσεων για απλή χρήση εντός Αιγι- 
αλού και Παραλίας - Περιορισμοί - Συστάσεις» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2014 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΙΩΑΝΝΗΣ ΜΙΧΕΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι 1 ίρ://νννννν.β 1 . 9 Γ - β-ιπβϊΙ: ννβόπΐ 38 ΐβΓ.βί@βί. 9 τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020032813 

□ 2 1 4 0 0 0 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































